**Z á p i s n i c a**

**z XXV. zasadnutia Obecného zastupiteľstva Nemce,**

**konaného dňa 17. septembra 2014 v Nemciach.**

Prítomní poslanci podľa prezenčnej listiny

**Návrhová komisia:** Alena Samuelčíková

 Libuša Riečanová

 Eva Tóthova

**Overovatelia zápisu:** Mgr. Danka Bugáňová

 Mgr. Peter Caban

**Zapisovateľ** : Andrea Verešová

**Program:**

1. Otvorenie, schválenie programu.

2. Voľba návrhovej komisie, určenie overovateľov zápisnice a zapisovateľa OZ.

3. Kontrola uznesení z rokovania OZ zo dňa 19.6.2014.

4. Správa hlavnej kontrolórky.

5. Správa o čerpaní a plnení príjmov obce Nemce za I. polrok 2014.

6. Organizačno-technické zabezpečenie volieb do orgánov samosprávy obcí.

7. Vyhodnotenie činnosti komisií za obdobie január – august 2014.

8. Rôzne

**K bodu č. 1. Otvorenie, schválenie programu.**

 Rokovanie OZ otvoril starosta obce. Privítal poslancov ako aj prítomných občanov.

Ospravedlnil neprítomnosť poslancov na rokovaní a to Branislava Lichého a Malachovského Jána. Program OZ bol poslancami schválený jednomyseľne.

**K bodu č.2. Voľba návrhovej komisie, určenie overovateľov zápisnice a zapisovateľa OZ.**

Do návrhovej komisie boli zvolení poslanci Alena Samuelčíková, Libuša Riečanová a Eva Tóthová. Za overovateľov zápisnice boli zvolení Mgr. Danka Bugáňová a Mgr. Peter Caban a za zapisovateľa zápisu bola poverená Verešová Andrea.

**K bodu č.3. Kontrola uznesení z rokovania OZ zo dňa 19.6.2014.**

 Uznesenia č. 268/2014 – 281/2014 sú splnené,  uznesenia č. 282/2014 - 283/2014 sú v priebehu plnenia,  uznesenia č. 284/2014 -288/2014 sú splnené a uznesenie č. 289/2014 je v priebehu plnenia.

**K bodu č.4. Správa hlavnej kontrolórky.**

 Bola predložená správa hlavnej kontrolórky obce Nemce za I. polrok 2014. Kontrolná činnosť bola zameraná na kontrolu zákonnosti, hospodárnosti a efektívnosti hospodárenia a nakladania s majetkom obce, kontrolu príjmov, výdavkov a finančných operácií, ako aj iných úloh súvisiacich s výkonom samosprávnych funkcií obce. Boli vykonané následné finančné kontroly za obdobie január až jún 2014, ako aj kontrola faktúr a pokladničných dokladov za obdobie január až september 2014 a vybavovanie sťažností v obci Nemce za obdobie január až september 2014. OZ zobralo na vedomie Správu hlavnej kontrolórky obce.

**K bodu č.5. Správa o čerpaní a plnení príjmov obce Nemce za I. polrok 2014.**

Správu o čerpaní a plnení príjmov obdržali poslanci písomne. Hlavná ekonómka obce podrobne vysvetlila čerpanie a plnenie príjmov za I. polrok 2014. V príjmovej časti poukázala na slabšie plnenie zo strany štátu z výnosu dane územnej samosprávy. Dane z nehnuteľnosti a poplatky vyberané obcou sú v zmysle rozhodnutí obce. Bežné príjmy za I. polrok 2014 boli vo výške 175.029,75 Eur, čo predstavuje 52,02 %. V bežných výdajoch boli poslancom vysvetlené výdavky verejnej správy, v ekonomickej oblasti, nakladania s odpadmi, rozvoja obce, verejné osvetlenia, kultúry, knižnice a v sociálnej oblasti. Výdavky bolo v súlade so schváleným rozpočtom obce. Čerpanie bežných výdavkov za I. polrok 2014 bol vo výške 113.8101,40 Eur, čo predstavuje 43,71 %. Poslanci Správu o čerpaní a plnení príjmov za I. polrok 2014 jednomyseľne schválili.

**K bodu č.6. Organizačno-technické zabezpečenie volieb do orgánov samosprávy obcí.**

 Starosta obce oboznámil poslancov s organizačno-technickým zabezpečením volieb do orgánov samosprávy obce, ktoré sa budú konať 15.11.2014. Obec priebežne zabezpečuje úlohy vyplývajúce z harmonogramu v podmienkach obce. Poukázal na jednotlivé termíny pre delegovanie zástupcov politických strán, doručovanie kandidátnych listín, ako aj informoval o úlohách pre doručenie oznámení o čase a mieste konania volieb.

**K bodu č.7. Vyhodnotenie činnosti komisií za obdobie január – august 2014.**

 Predsedovia komisií vyhodnotili jednotlivo činnosť komisií OZ za obdobie január – august 2014. Kultúrna komisia zabezpečila rad akcií ako karneval detí, stolno-tenisový turnaj, Nemčiansky beh, MDD, futbalový turnaj, výlet do Bojníc. Stavebná komisia riešila úlohy v stavebnej oblasti, prác v MŠ, kanalizácie v obci, odkúpenie pozemkov pri bytovkách, práce na cintoríne a iné úlohy, vyplývajúce z harmonogramu stavebnej komisie pre rok 2014. Sociálna komisia uskutočnila stretnutie dôchodcov nad 65 rokov, stretnutie s rodičmi a deťmi narodenými v roku 2013, navštevovala dôchodcov nad 80 rokov. Finančná komisia sledovala plnenie príjmov a čerpanie rozpočtu v zmysle schváleného rozpočtu pre rok 2014, pravidelne zasadala pred každým zasadnutím OZ, pripravovala návrhy na zmeny v rozpočte obce. Sledovala hospodárnosť hospodárnosť vynakladania finančných prostriedkov obce. Poriadková komisia riešila v sledovanom období nesprávne parkovanie vozidiel v obci.

**K bodu č. 8. Rôzne**

 OZ prerokovalo Správu nezávislého audítora o audite konsolidovanej účtovnej závierky obce za rok 2013, ako aj správu z poradenskej činnosti a predbežného overovania účtovníctva za r. 2014. Obidve správy vzalo na vedomie.

 Starosta informoval poslancov o vyjadrení sa Vodárenskej spoločnosti k otázkam súvisiacich s napojením sa rodinných domov na delenú kanalizáciu, ako aj o odpovedi Vodárenskej spoločnosti v zmysle zaslanej petície občanov obce. Nakoľko považuje odpoveď za neúplnú bude obec písomne žiadať Vodárenskú spoločnosť o vyjadrenie sa, kto bude znášať náklady na napojenie sa RD na delenú kanalizáciu.

 Ďalej informoval poslancov o pripravovaných akciách v mesiaci september až november. Na Celoslovenskú súťaž vo varení kapustnice schválili poslanci komisiu pre jej prípravu v zložení Mydlo Dušan, Alena Samuelčíková, Eva Tóthová a Mgr. Danka Bugáňová.

 V dňoch 10. – 12.10.2014 uskutočnia poslanci študijno-služobnú cestu na Moravu do obcí, ktoré získali najlepšie výsledky v súťaži Dedina roka 2014 v ČR.

 Poslanec Caban sa informoval, či je zabezpečená zimná údržba miestnej komunikácie. Starosta uviedol, že zmluva o zimnej údržbe bude riešená v mesiaci november s AgroNemce.

 Poslankyňa Samuelčíková – je potrebné opraviť osvetlenie pri bytovke č. 9 – 11 v obci.

Poslankyňa Tóthová upozornila, že pani Nemcová sa sťažovala, že jej vnučka nebola uvedená v Nemčianskych novinách.

 Poslanci požiadali starostu, aby zabezpečil vyčistenie uličných vpustí na Lúčnej ulici a Nemčianskej ceste.

 Pán Gregor požiadal starostu a poslancov OZ, aby pomohli vyriešiť odvodnenie na lúke za rodinnými domami za Lúčnou ulicou s riaditeľom AgroNemce. nakoľko počas dažďov voda stekajúca z polí im zaplavuje pozemky. Zároveň sa poďakoval obci za pomoc pri príprave nohejbalového turnaja a Vatry SNP. Starosta obce prisľúbil p. Gregorovi, že do 26.9.2014 vyvolá rokovanie s riaditeľom AgroNemce, aby urobil opatrenia na pozemkoch tak, aby nedochádzalo počas silných dažďov k zaplavovaniu súkromných pozemkov.

 Nakoľko nebolo ďalších pripomienok a program rokovania OZ bol vyčerpaný, poďakoval sa starosta obce prítomným za účasť a rokovanie OZ ukončil.

Zapísala: Andrea Verešová

Overovatelia zápisu:

Mgr. Danka Bugáňová ...................................................

Mgr. Peter Caban ...................................................